Tervetuloa ohjelmaan. Nimeni on Marja Raja-aho.
Tahdon puhua elämästä Jumalan johdatuksessa.
Kuningas Daavid pyytää: "Herra, osoita minulle tiesi, -
opeta minua kulkemaan polkujasi."
Jumalan johdatus näkyy Raamatussa.
Se koskee Jeesuksen seuraajia myös nykyaikana.
Se ei ollut voimassa vain tuhansia vuosia sitten.
Jumalasuhde on Raamatussa hyvin henkilökohtainen asia.
Jumala johdattaa herättämällä halumme kulkea Hänen tietään.
Miten löydän Jumalan johdatuksen?
Moni kysyy, miten Jumala johdattaa.
Mistä tietää mikä on Jumalan tahto jossakin asiassa?
Paavali kirjoittaa roomalaisille:
"Kaikki, joita Jumalan Henki johtaa, ovat Jumalan lapsia."
Jos tulet Jeesuksen luo uskoen Häneen sinun vapahtajanasi, -
Hän johdattaa sinua lupauksensa mukaan hyvänä paimenena.
Matkaa Jumalan johdatuksessa voimme verrata suunnistukseen.
Karttana toimii Raamattu, johdatus Hengen valaiseman Sanan avulla.
Vaikeissa valinnoissa se rohkaisee meitä kulkemaan oikeaan suuntaan.
Psalmin sanoin "Sinun sanasi on lamppu, joka valaisee askeleeni, -
se on valo matkallani." Kompassina on Pyhä Henki.
Johannes kirjoitti Jeesuksen sanat:
"Puolustaja, Pyhä Henki, jonka Isä minun nimessäni lähettää, -
opettaa teille kaiken ja palauttaa mieleenne kaiken, -
mitä olen teille puhunut."
Suunnistuksessa on matkan varrella rasteja. Näitä voisimme kutsua -
edeltä valmistetuiksi teoiksi. Jumala on valmistanut tien eteemme.
Hänelle on tärkeää, että astumme tielle ja että pysymme sillä aina.
Johdatus voi varmistua todella monella eri tavalla.
Rukous on yksi tärkeimmistä asioista etsiessämme johdatusta.
On hyvä kulkea rukoillen, jättäen asiamme Jumalan hoitoon.
Kun kuljemme rukoillen, -
saamme huomata, miten meitä ihmeellisesti johdatetaan.
Usein tämä valkenee jälkeenpäin.
Voimme kysyä neuvoa myös uskovalta ystävältä tai pastorilta.
On hyvä vahvistua Jumalan tahdosta usean tietolähteen kautta.
Ensin Raamattu ja siihen liittyen luotettavan uskovan ystävän neuvot.
Lisäksi olosuhteet ja oma sisäinen vakuuttuminen. On myös tärkeää, -
että näiden kautta tulevat vahvistukset ovat sopusoinnussa.
Profetiat, näyt, unet mainitaan Raamatussa johdatuksena.
Monet toivovat Jumalan puhuvan henkilökohtaisesti, -
mitä heidän milloinkin tulee tehdä.
Sanassa on pari sataa kohtaa profetiasta tai profetian tuojasta.
Profetioiden ei tule kuitenkaan koskaan ohittaa Raamatun sanaa.
Sanoma on hyvä arvioida, sillä mukaan voi tulla jotakin -
viestintuojan ajatuksista, tunteista tai toiveista.
Jumala voi johtaa myös erityisten merkkien, -
unien tai näkyjen avulla.
Jonkin asian askarruttaessa Pyhä Henki yleensä ensin puhuu meille -
ja saa meidät vakuuttumaan. Sen jälkeen -
mahdollinen profetia vahvistaa sen.
Jumala tahtoo viedä eteenpäin niin, että saamme kasvaa uskossa -
yhä parempaan ymmärrykseen ja harkintaan asian kohdalla.
Jumala vahvisti minua eräässä muutosvaiheessa unen kautta, -
kun muutimme palvelemaan helsinkiläiseen asuntolaan.
Tulimme nuorena pariskuntana uskoon vuonna 1974.
Tämä mullisti elämämme täysin.
Tunsimme, että Jumala tahtoisi johtaa meitä uuteen tehtävään.
Rukoilimme asian puolesta.
Mieheni tapasi niihin aikoihin kirjakaupassa nuoren miehen, -
joka oli ollut asuntolanhoitajana -
kristilliselle pohjalle perustetussa miesten asuntolassa.
Hän kysyi mieheltäni, tietäisikö hän ketään, -
joka voisi tulla töihin tuohon asuntolaan.
Mieheni lähti vain mielenkiinnosta katsomaan taloa, -
jossa asui 140 asunnotonta miestä.
Heti kotiin tultuaan hän kertoi:
"Kun menin tuohon rappukäytävään ja nousin niitä portaita, -
tunsin vahvasti, että tämä paikka onkin minulle tarkoitettu."
Hänelle ei ollut tullut mieleenkään ajatella itseään tähän tehtävään.
Mikään ei myöskään ulkonaisesti houkutellut.
Vanhat seinät, kelmeä valo ja tunkkainen tupakan haju -
eivät mitenkään kosiskelleet ilmoittautumaan tähän pestiin.
Ennen kuin olimme kuulleet mitään tästä asuntolasta, -
olin nähnyt jotenkin koskettavan unen vanhasta talosta.
Unessa mies esitteli meille taloa. Ensin alakerroksen kirkkosalia, -
jossa kaikki penkit oli pinottu seinien viereen, -
ja sain vaikutelman, ettei tila ole sen alkuperäisessä tehtävässä.
Esittelijä johti meitä huoneisiin talon muissa kerroksissa.
Siellä oli paljon miehiä, jotka istuivat hämärissä huoneissa.
Ihmettelin unessani keitä nämä miehet ovat -
ja mikä tällainen paikka on.
Samassa olimme käyneet kierroksemme läpi, -
ja katsoin huolestuneena missä on tyttäremme, joka oli ollut mukana.
Katsoin taakseni ja näin tyttäreni. Hän tuli hyvin iloisena -
ja luottavaisena perässämme. Kaikki lapseen liittyvä huoleni väistyi.
Tähän kuvaan sitten heräsin.
Kun vierailin tuossa asuntolassa, -
ja minulle esiteltiin talon toiminnanjohtaja, -
hämmästyin, sillä hän muistutti unessa taloa esitellyttä miestä.
Samoin kaikki näkemäni vastasi kuvaa talosta -
ja sen toiminnasta asukkaineen.
Sain unen kautta vahvistuksen, -
että Jumala on kanssamme ja tämä paikka on meitä varten.
Niin muutimme alakerran pieneen työsuhdeasuntoon.
Ympäristö ja puitteet eivät olleet parhaimmat lapsiperheelle.
Sain kuitenkin kokea, -
että silloin 6-vuotias tyttäremme ja siellä syntynyt poikamme -
olivat turvassa seuraavat vuodet, jotka asuntolassa asuimme.
Työyhteyteemme muutti perhe, jossa oli samanikäisiä lapsia.
Taloon rakennettiin osasto uskoontulleille miehille -
ja niille, jotka halusivat uskosta löytää uutta pohjaa elämälleen.
Osallistuimme usein koko perhe hengellisiin tilaisuuksiin salissa.
Tutustuimme lähemmin asukkaisiin.
Nuo vuodet olivat hyvin opettavaisia ja silmiä avaavia.
Saimme uutta näkökulmaa ihmiselämän haavoittuvuuteen.
Puhumme sisäisestä vakuuttumisesta.
Kun olemme saaneet sisäisen varmuuden, se usein kantaa, -
vaikka olosuhteet puhuisivat muuta.
Jumala vahvistaa meitä myös sisäisesti tahdostaan -
antamalla rauhan, joka on sopu- soinnussa Hänen Sanansa kanssa.
Johdatuksesta puhuttaessa mainitaan myös avoimet ja suljetut ovet.
Ilmestyskirjan luvusta kolme:
"Näin sanoo Pyhä ja Tosi, Daavidin avaimen haltija, -
hän, jonka avaamaa ovea ei kukaan sulje, hän, jonka sulkemaa ovea -
ei kukaan avaa. Minä tiedän sinun tekosi. Edessäsi on nyt avoin ovi, -
minä olen sen avannut, eikä kukaan voi sitä sulkea."
Jumalalla on valta avata ja sulkea ovia edessämme.
On lohdullista, että Hän voi avata suljetulta näyttäviä ovia.
Hän voi myös sulkea toisia, ja silloin ne pysyvät kiinni.
Avonaista ovea ei kuitenkaan pidä itsestäänselvästi pitää -
Jumalan johdatuksena.
Jos niin teemme, voimme joutua aikaa myöten suuriin vaikeuksiin.
Jokaisen avoimen oven edessä on tehtävä päätös, -
otettava vastuu ja varmistuttava, -
että se on sopusoinnussa myös Jumalan Sanan kanssa.
Avoin ja vastaanottava asenne Jumalan johdatuksessa.
Kuningas Daavid toteaa Jumalastaan:
"Hän johdattaa nöyriä oikein ja opettaa heille tiensä."
On paljon asioita, joissa taivas yksinkertaisesti vain on hiljaa.
Muista silloin, että Jumala on antanut järjen ja päättelykyvyn.
Hän antaa myös vapauden valita.
Toisaalta hiljaisuus voi antaa viestin odottamisesta.
Raamatussa kehotetaan usein odottamaan Jumalan vastausta.
Tällä odottamisella on merkitystä meille, vaikka emme sitä ymmärrä.
Jumala ei kiusaa sinua, vaikka odottaminen voi tuntua siltä.
Muista, että Hän rakastaa sinua.
Asia, josta olet saanut aavistuksen Hänen johdatuksestaan, -
voi kasvaa vielä korkoa Jumalan siunausten pankissa.
Kun oikea aika koittaa, olet valmis ottamaan seuraavan askeleen, -
jonka taivaallinen Isä on juuri sinulle valmistanut.
Isä näkee suunnitelmat elämässämme jo valmiina.
Emme matkan varrella vielä saa koko palapelin kuvaa esiin.
Luota siihen, että kun rukoilet, uskollinen Jumala johdattaa sinua.
Hän opastaa sinua rakkaudessaan.
Odottaessasi viivy rukouksessa.
Kiitos, että saan odottaessani säilyttää sydämessäni -
Sinun antamasi rauhan ja luottamuksen.
Raamatuntekstit 1992-käännöksestä.
Tekstitys: Johanna Holmström